Zébroid (uga ingaran kuldi zébra, jaran zébra, lan bihar zébra) iku anakan saka blasteraning zébra lan ékuwid liyané; prasajané, kéwan iki minangka hibrid zébra. Ing manéka kadadéan, sing dadi bapakan ya iku zébra. Anakan saka bapakan kuldi lan babon zébra, ingaran nagil zébra, isih ana tekan sapréné nanging wis arang. Zébroid wis direbda kawit abad angka 19. Charles Darwin uga wis tau nrembug bab hibrid zébra ing sawenèh karyané.